AIŠKINAMASIS RAŠTAS

Dėl Molėtų rajono savivaldybės garbės piliečių vardų suteikimo Aurelijai ir Aurelijui Rusteikoms

1. **Parengto tarybos sprendimo projekto tikslai ir uždaviniai**

Sprendimo tikslas - pagerbti Molėtų rajono savivaldybei nusipelniusius asmenis.

Molėtų rajono savivaldybė 2018-01-11 gavo Savivaldybės tarybos Socialdemokratų frakcijos siūlymą suteikti Molėtų rajono savivaldybės garbės piliečių vardus menotyrininkei Aurelijai Rusteikienei ir verslininkui Aurelijui Rusteikai - už Dubingių bažnyčios atstatymo iniciatyvą, didžiausią mecenatystės projektą Molėtų krašte, istorinio Dubingių miestelio gaivinimą ir itin svarų indėlį kuriant Molėtų rajono gyventojų kultūrinę, socialinę bei dvasinę gerovę (pridedama).

Molėtų rajono savivaldybės garbės piliečio vardo teikimo nuostatai nustato, kad sprendimas suteikti Molėtų rajono savivaldybės garbės piliečio vardą priimamas Savivaldybės tarybos posėdyje dalyvaujančių Tarybos narių balsų dauguma.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 str. 2 d. 45 p.

Molėtų rajono savivaldybės garbės piliečio vardo teikimo nuostatai, patvirtinti Molėtų rajono savivaldybės tarybos 2013 metų rugpjūčio 22 d. sprendimu Nr. B1-127 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – pagerbti asmenys, nusipelnę Molėtų rajono savivaldybei.

Neigiamos pasekmės - nenumatoma.

**4. Priemonės sprendimui įgyvendinti**

Įteikti apdovanojimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Reprezentacinės lėšos.

**6. Vykdytojai, įvykdymo terminai**

Meras įteiks apdovanojimus Molėtų rajono savivaldybės garbės piliečiams 2018-07-06, Valstybės (Lietuvos karaliaus Mindaugo karūnavimo) dienos minėjimo renginyje Dubingiuose.